
Amendamentul		1
Propunere de regulament
Considerentul 1
	

	Textul propus de Comisie
	Amendamentul

	(1)	Sectorul siderurgic este esențial pentru competitivitatea și securitatea Uniunii. Uniunea a demonstrat fără echivoc importanța strategică pe care o acordă acestui sector și angajamentul său de a asigura viabilitatea și sustenabilitatea pe termen lung a sectorului.
	(1)	 Sectorul siderurgic, care este piatra de temelie a ecosistemului său și care include produse siderurgice derivate în sectoarele din aval (de exemplu, sectorul autovehiculelor, al construcțiilor, al ambalajelor și componentelor metalice, al utilajelor, al industriilor tehnologice și altele), este esențial pentru economia, securitatea economică, competitivitatea și securitatea Uniunii. Uniunea ar trebui să își consolideze acțiunile în acest sector strategic, care este vital pentru crearea de locuri de muncă de calitate și pentru ocuparea forței de muncă, pentru tranziția către o economie neutră climatic și pentru dezvoltarea capabilităților de apărare, prin investiții susținute în viabilitatea și reziliența pe termen lung a sectorului siderurgic.



Amendamentul		2
Propunere de regulament
Considerentul 1 a (nou)
	

	Textul propus de Comisie
	Amendamentul

	
	(1a)	Orașele și regiunile industriale producătoare de oțel joacă un rol important pentru lucrători, comunități și competitivitate. Din aceste orașe și regiuni au fost extrase și transformate materiile prime și tot aici au fost transmise din generație în generație competențele tehnice. În aceste orașe și regiuni există cunoștințele, echipamentele și coeziunea socială necesare pentru ca tranziția să fie reală și justă.



Amendamentul		3
Propunere de regulament
Considerentul 2
	

	Textul propus de Comisie
	Amendamentul

	(2)	Industriile siderurgice din toate țările și regiunile, inclusiv din Uniune, suferă impactul negativ generat de creșterea supracapacității structurale mondiale. Această provocare la nivel mondial afectează piața internă a Uniunii și piețele altor țări fie direct, prin importuri din țări cu supracapacitate, fie indirect, ca urmare a efectului de „supraproducție” sau în ambele moduri. Soluționarea eficace a supracapacității mondiale necesită eforturi comune sporite din partea Uniunii și a partenerilor săi care împărtășesc aceeași viziune, care nu contribuie la supracapacitatea mondială. Uniunea va continua să joace un rol de lider în activitatea internațională, inclusiv în cadrul Forumului mondial privind supracapacitatea producției siderurgice, în ceea ce privește abordarea cauzelor primare ale supracapacității mondiale și punerea în aplicare a unor soluții de consolidare a transparenței pieței mondiale a oțelului și de luare în considerare a tehnicilor moderne de producție și aprovizionare, inclusiv prin aplicarea principiului „topit și turnat”, precum și prin monitorizarea importurilor și a exporturilor. Uniunea și țările care împărtășesc aceeași viziune ar trebui să colaboreze pentru a-și delimita economiile de supracapacitatea mondială, asigurând în același timp lanțuri de aprovizionare sigure și sporindu-și accesul reciproc pe piață.
	(2)	 Industriile siderurgice, lucrătorii și orașele și regiunile industriale din toate țările, inclusiv din Uniune, suferă impactul negativ generat de creșterea supracapacității structurale mondiale.  Supracapacitatea structurală mondială a producției de oțel reprezintă un pericol grav pentru sectorul siderurgic, creând condiții de concurență neloială și descurajând investițiile esențiale pentru tranziția verde. Supracapacitatea structurală mondială este o tendință care nu afectează doar sectorul siderurgic, ci și multe alte sectoare industriale și le amenință viabilitatea pe termen lung. Această provocare la nivel mondial afectează piața internă a Uniunii și piețele altor țări fie direct, prin importuri din țări cu supracapacitate, fie indirect, ca urmare a efectului de „supraproducție” sau în ambele moduri. Soluționarea eficace a supracapacității mondiale necesită eforturi comune sporite din partea Uniunii și a partenerilor săi care împărtășesc aceeași viziune care nu contribuie la supracapacitatea mondială. Uniunea își va intensifica eforturile pentru a juca un rol de lider în activitatea internațională și pentru a se coordona cu țările care împărtășesc aceeași viziune, inclusiv în cadrul Forumului mondial privind supracapacitatea producției siderurgice, în ceea ce privește abordarea cauzelor primare ale supracapacității mondiale și punerea în aplicare a unor soluții de consolidare a transparenței pieței mondiale a oțelului și de luare în considerare a tehnicilor moderne de producție și aprovizionare, inclusiv prin aplicarea principiului „topit și turnat”, precum și prin monitorizarea importurilor și a exporturilor. Uniunea și țările care împărtășesc aceeași viziune ar trebui să colaboreze urgent pentru a-și delimita economiile de supracapacitatea mondială, asigurând în același timp lanțuri de aprovizionare sigure și sporindu-și accesul reciproc pe piață. O astfel de cooperare ar trebui să se desfășoare într-un spirit constructiv și orientat spre viitor, care să recunoască interesele strategice comune și beneficiile reciproce. Aceasta ar trebui să vizeze reducerea denaturărilor de pe piețele mondiale ale oțelului, promovarea unei concurențe loiale bazate pe principiile pieței și sprijinirea tranziției către o producție industrială orientată spre viitor. O coordonare consolidată între parteneri poate, de asemenea, să mărească reziliența și să consolideze bazele unor lanțuri de aprovizionare stabile, previzibile și diversificate.



Amendamentul		4
Propunere de regulament
Considerentul 2 a (nou)
	

	Textul propus de Comisie
	Amendamentul

	
	(2a)	 La problema supracapacității se răspunde cel mai eficient prin acțiuni multilaterale coordonate, deoarece este o problemă mondială care necesită o soluție la nivel mondial. În absența unor progrese semnificative la acest nivel, Uniunea ar trebui să adopte o măsură specifică și flexibilă.



Amendamentul		5
Propunere de regulament
Considerentul 2 b (nou)
	

	Textul propus de Comisie
	Amendamentul

	
	(2b)	 Europa are o tradiție îndelungată în ceea ce privește producția siderurgică, lucrătorii din acest sector jucând un rol esențial în crearea industriei prelucrătoare din Uniune.  Aceste locuri de muncă de calitate de înaltă calificare care oferă salarii decente, o protecție solidă a forței de muncă și standarde înalte de sănătate și siguranță sunt esențiale pentru a susține competitivitatea și valoarea socială ridicată a sectorului siderurgic.



Amendamentul		6
Propunere de regulament
Considerentul 6
	

	Textul propus de Comisie
	Amendamentul

	(6)	În noiembrie 2024, liderii Uniunii au adoptat Declarația de la Budapesta2, subliniind necesitatea urgentă și hotărârea de a face Uniunea mai competitivă printr-un nou pact pentru competitivitatea europeană. În plus, liderii și-au declarat angajamentul de a asigura reînnoirea industrială și decarbonizarea, care să permită Uniunii să rămână o putere industrială și tehnologică. Liderii Uniunii au recunoscut, de asemenea, necesitatea creșterii capabilităților și a gradului de pregătire pentru apărare, în special prin consolidarea în consecință a bazei industriale și tehnologice de apărare. În acest scop, liderii s-au angajat să elaboreze o politică industrială pentru Uniune pentru a asigura creșterea tehnologiilor-cheie de mâine, acordând în același timp o atenție deosebită industriilor tradiționale aflate în tranziție.
	(6)	În noiembrie 2024, liderii Uniunii au adoptat Declarația de la Budapesta2, subliniind necesitatea urgentă și hotărârea de a face Uniunea mai competitivă printr-un nou pact pentru competitivitatea europeană. În plus, liderii și-au declarat angajamentul de a asigura reînnoirea industrială și decarbonizarea, care să permită Uniunii să rămână o putere industrială și tehnologică care promovează locuri de muncă de calitate. Liderii Uniunii au recunoscut, de asemenea, necesitatea creșterii capabilităților și a gradului de pregătire pentru apărare, în special prin consolidarea în consecință a bazei industriale și tehnologice de apărare. În acest scop, liderii s-au angajat să elaboreze o politică industrială pentru Uniune pentru a asigura creșterea tehnologiilor-cheie de mâine, acordând în același timp o atenție deosebită industriilor tradiționale aflate în tranziție.

	_________________
	_________________

	2 https://www.consilium.europa.eu/ro/press/press-releases/2024/11/08/the-budapest-declaration/
	2 https://www.consilium.europa.eu/ro/press/press-releases/2024/11/08/the-budapest-declaration/



Amendamentul		7
Propunere de regulament
Considerentul 7
	

	Textul propus de Comisie
	Amendamentul

	(7)	Competitivitatea industrială este o prioritate principală, iar decarbonizarea constituie un motor puternic de creștere atunci când este integrată în politicile industriale, concurențiale, economice și comerciale.
	(7)	 Competitivitatea industrială este o prioritate principală pentru supraviețuirea sectorului siderurgic al Uniunii și pentru contribuția sa la creștere sustenabilă, la prosperitate și la reziliență pe termen lung. Pentru ca acest sector strategic să fie competitiv, Uniunea trebuie să apeleze la decarbonizare și la o combinație de politici industriale, economice și comerciale. Astfel de politici ar trebui să includă menținerea capacității de producție a Uniunii, o poziție de lider tehnologic și locuri de muncă calificate în sectoare-cheie în Uniune, pentru a preveni relocarea industriilor strategice către regiuni cu standarde de mediu și sociale mai scăzute și cu mecanisme de subvenționare neechitabile.



Amendamentul		8
Propunere de regulament
Considerentul 7 a (nou)
	

	Textul propus de Comisie
	Amendamentul

	
	(7a)	Supracapacitatea, combinată cu niveluri diferite de angajament al țărilor terțe față de obiectivele climatice, afectează industria siderurgică a Uniunii în contextul tranziției sale către o producție neutră din punctul de vedere al emisiilor de dioxid de carbon. Prin urmare, pentru ca traiectoria de decarbonizare a sectorului siderurgic din Uniune să fie viabilă, nivelul contingentelor tarifare ar trebui revizuit, după caz. Acest lucru ar putea servi drept impuls în vederea creării condițiilor adecvate pentru ca industria siderurgică din Uniune să fie decarbonizată și să renunțe la scenariul de statu-quo. În cadrul acestei revizuiri, Comisia ar trebui să prezinte rapoarte și cu privire la utilizarea subvențiilor publice de către producătorii din Uniune în vederea atingerii obiectivelor climatice ale Uniunii, cu privire la volumele totale ale producției de oțel cu emisii scăzute din Uniune și cu privire la expunerea producătorilor din Uniune la concurență neloială.



Amendamentul		9
Propunere de regulament
Considerentul 8
	

	Textul propus de Comisie
	Amendamentul

	(8)	Industriile energointensive sunt sectoare prioritare care necesită sprijin urgent pentru decarbonizare și electrificare, precum și pentru a face față cheltuielilor cu energia, concurenței neloiale la nivel mondial și reglementărilor complexe, care le afectează competitivitatea.
	(8)	 Industriile energointensive sunt sectoare prioritare care necesită intervenții urgente pentru a li se oferi sprijin pentru decarbonizare, electrificare și adoptarea circularității, care ar contribui la promovarea creării de locuri de muncă în Uniune și la a face față cheltuielilor mari cu energia, concurenței neloiale la nivel mondial și reglementărilor complexe, care le afectează competitivitatea. Este esențial să se permită acestor industrii să rămână competitive la nivel mondial și să continue să producă în Uniune, în timp ce un sprijin continuu pentru industriile energointensive ar trebui să facă obiectul unor condiționalități sociale și de mediu, cum ar fi conservarea siturilor de producție și a locurilor de muncă. Consolidarea securității energetice, facilitarea accesului la energie la prețuri accesibile, reducerea costurilor de producție și simplificarea sarcinilor de reglementare sunt esențiale pentru a preveni delocalizarea industrială și pentru a menține lanțurile valorice în Uniune. Întrucât producția de oțel este responsabilă de aproximativ 5 % din emisiile de gaze cu efect de seră ale Uniunii, accelerarea implementării tehnologiilor cu emisii scăzute și cu aproape zero emisii, inclusiv a producției de oțel pe bază de hidrogen și electrificate, și consolidarea circularității prin valorificarea și prelucrarea deșeurilor feroase reciclate de înaltă calitate vor fi esențiale pentru reducerea emisiilor și creșterea eficienței utilizării resurselor.



Amendamentul		10 
Propunere de regulament
Considerentul 9
	

	Textul propus de Comisie
	Amendamentul

	(9)	În plus, astfel cum este recunoscut în Planul de acțiune privind oțelul și metalele3, oțelul reprezintă un metal de importanță strategică pentru capabilitatea de apărare a Uniunii. Având în vedere mediul geopolitic actual, lanțurile de aprovizionare stabile și reziliente cu metale critice, cum ar fi oțelul, și producția internă sunt esențiale pentru apărare și industria aerospațială și pentru evitarea dependențelor nedorite de furnizorii din țări terțe.
	(9)	 Uniunea își menține angajamentul față de punerea în aplicare rapidă și urgentă a Planului de acțiune privind oțelul și metalele3, întrucât oțelul reprezintă un metal de importanță strategică pentru capabilitatea de apărare a Uniunii. În special într-un context marcat de o instabilitate mondială tot mai accentuată și de presiuni crescute în materie de securitate, lanțurile de aprovizionare stabile și reziliente cu metale critice, cum ar fi oțelul, și o bază de producție internă solidă și competitivă sunt esențiale pentru apărare și industria aerospațială, pentru realizarea rezilienței economice și pentru evitarea dependențelor nedorite de furnizorii din țări terțe.



Amendamentul		11 
Propunere de regulament
Considerentul 9 a (nou)
	

	Textul propus de Comisie
	Amendamentul

	
	(9a)	De asemenea, oțelul este fundamental pentru multe alte industrii, cum ar fi industria tehnologiei curate, a transporturilor, a construcțiilor și a infrastructurii energetice. Prin urmare, menținerea unei baze siderurgice competitive și avansate din punct de vedere tehnologic în Uniune este esențială pentru suveranitatea industrială a Uniunii și pentru autonomia sa strategică.





Amendamentul		12
Propunere de regulament
Considerentul 10
	

	Textul propus de Comisie
	Amendamentul

	(10)	Uniunea a adoptat deja mai multe măsuri de apărare comercială în sectorul metalurgic, inclusiv în sectorul siderurgic, împotriva concurenței neloiale la nivel mondial. Cu toate acestea, industria este din ce în ce mai afectată de supracapacitățile structurale mondiale și de distorsiunile la nivel mondial, inclusiv de politicile și practicile care nu se bazează pe piață în anumite țări, care sprijină în mod artificial industriile lor naționale sau eludează măsurile de apărare comercială și sancțiunile Uniunii. Uniunea este singura regiune siderurgică majoră care înregistrează o scădere de capacitate. Cu toate acestea, aceste eforturi sunt complet compensate de o capacitate suplimentară semnificativă în alte regiuni, complet separate de evoluția cererii interne și mondiale. Se preconizează că supracapacitatea la nivel mondial va crește de la cele 602 milioane de tone actuale (echivalent cu de cinci ori mai mult decât cererea Uniunii) la 721 milioane de tone până în 2027.
	(10)	Pentru a sprijini industriile strategice și competitivitatea Uniunii, măsurile comerciale ale Uniunii nu trebuie să împiedice capacitatea acesteia de producție a oțelului. Uniunea a adoptat deja mai multe măsuri de apărare comercială în sectorul metalurgic, inclusiv în sectorul siderurgic, împotriva concurenței neloiale la nivel mondial. Cu toate acestea, industria este din ce în ce mai afectată de supracapacitățile structurale mondiale și de distorsiunile la nivel mondial, inclusiv de politicile care nu se bazează pe piață și de practicile comerciale neloiale din anumite țări, care sprijină în mod artificial industriile lor naționale sau eludează măsurile de apărare comercială și sancțiunile Uniunii. Uniunea este singura regiune siderurgică majoră care înregistrează o scădere de capacitate. Cu toate acestea, aceste eforturi sunt complet compensate de o capacitate suplimentară semnificativă în alte regiuni, complet separate de evoluția cererii interne și mondiale. Se preconizează că supracapacitatea la nivel mondial va crește de la cele 602 milioane de tone actuale (echivalent cu de cinci ori mai mult decât cererea Uniunii) la 721 de milioane de tone până în 2027. Prin urmare, orice măsură de salvgardare pe piața oțelului ar trebui concepută pe termen lung, deoarece, spre deosebire de perioadele anterioare în care sectorul siderurgic din Uniune s-a confruntat cu supracapacitate, situația actuală este structurală și este puțin probabil să se rezolve pe termen scurt sau mediu.



Amendamentul		13 
Propunere de regulament
Considerentul 11
	

	Textul propus de Comisie
	Amendamentul

	(11)	 În plus, evoluția recentă a măsurilor comerciale restrictive aplicate de țări terțe sporește și mai mult presiunea importurilor, atât în ceea ce privește volumele, cât și prețurile, asupra producătorilor din Uniune. Se preconizează că această presiune va crește și mai mult.
	(11)	 În plus, evoluția recentă a măsurilor comerciale restrictive aplicate de țări terțe sporește și mai mult presiunea importurilor, atât în ceea ce privește volumele, cât și prețurile, asupra producătorilor din Uniune. Se preconizează că această presiune va crește și mai mult și va duce la o scădere și mai accentuată a producției Uniunii, la închideri de fabrici și la pierderi de locuri de muncă. 



Amendamentul		14 
Propunere de regulament
Considerentul 11 a (nou)
	

	Textul propus de Comisie
	Amendamentul

	
	(11a)	Sistemul comercial multilateral bazat pe norme, în centrul căruia se află OMC, continuă să fie fundamental pentru asigurarea stabilității, a previzibilității și a echității în comerțul mondial. Prin urmare, prezentul regulament ar trebui pus în aplicare cu respectarea deplină a obligațiilor care îi revin Uniunii în cadrul OMC. Regulamentul urmărește să răspundă denaturărilor comerțului cauzate de supracapacitatea mondială și ar trebui înțeles ca un instrument de restabilire a condițiilor pentru un comerț mai deschis și bazat pe norme în viitor. 



Amendamentul		15
Propunere de regulament
Considerentul 12
	

	Textul propus de Comisie
	Amendamentul

	(12)	Prin urmare, industria siderurgică din Uniune se află într-o situație dezastruoasă, cu pierderea fără precedent a capacității de producție, care se ridică la peste 30 milioane de tone începând din 2018, rata istorică scăzută de utilizare a capacității ajungând la 67 % în 2024 și aproximativ 30 000 de locuri de muncă pierdute începând din 2018, cu alte câteva mii de pierderi de locuri de muncă anunțate în 2024. Industria siderurgică din Uniune a înregistrat pierderi în 2024.
	(12)	Prin urmare, industria siderurgică din Uniune se află într-o situație dezastruoasă, cu pierderea fără precedent a capacității de producție, care se ridică la peste 30 de milioane de tone începând din 2018, rata istorică scăzută de utilizare a capacității ajungând la 67 % în 2024 și aproximativ 30 000 de locuri de muncă pierdute începând din 2018, cu alte câteva mii de pierderi de locuri de muncă anunțate în 2024. Industria siderurgică din Uniune a înregistrat pierderi în 2024. Povara acestui declin a afectat puternic orașele și regiunile industriale în care siderurgia este bine înrădăcinată.



Amendamentul		16
Propunere de regulament
Considerentul 13
	

	Textul propus de Comisie
	Amendamentul

	(13)	Având în vedere înrăutățirea rapidă a situației industriei siderurgice interne și progresele nesatisfăcătoare înregistrate până în prezent în găsirea unei soluții colective care să abordeze supracapacitatea structurală mondială, este necesar să se adopte o nouă măsură care să înlocuiască Regulamentul de punere în aplicare (UE) 2019/159. La 18 iulie 2025, Comisia a lansat o cerere de contribuții și o consultare specifică pentru a solicita opiniile părților interesate cu privire la diferite aspecte ale noii măsuri, inclusiv forma, nivelul, domeniul de aplicare geografic și durata acesteia, precum și cu privire la alte caracteristici specifice, cum ar fi regulile de origine. Procesul s-a desfășurat până la 18 august 2025 și s-au primit peste cinci sute de răspunsuri: 143 de observații ca răspuns la cererea de contribuții și 373 de răspunsuri la chestionarul din cadrul consultării specifice. Un rezumat detaliat al feedbackului primit este disponibil în documentul de lucru al serviciilor Comisiei care însoțește prezenta propunere legislativă.
	(13)	Având în vedere înrăutățirea rapidă a situației industriei siderurgice interne și progresele nesatisfăcătoare înregistrate până în prezent în găsirea unei soluții colective care să abordeze supracapacitatea structurală mondială, este necesar să se adopte de urgență o nouă măsură care să înlocuiască Regulamentul de punere în aplicare (UE) 2019/159. La 18 iulie 2025, Comisia a lansat o cerere de contribuții și o consultare specifică pentru a solicita opiniile părților interesate cu privire la diferite aspecte ale noii măsuri, inclusiv forma, nivelul, domeniul de aplicare geografic și durata acesteia, precum și cu privire la alte caracteristici specifice, cum ar fi regulile de origine. Procesul s-a desfășurat până la 18 august 2025 și s-au primit peste cinci sute de răspunsuri: 143 de observații ca răspuns la cererea de contribuții și 373 de răspunsuri la chestionarul din cadrul consultării specifice. Un rezumat detaliat al feedbackului primit este disponibil în documentul de lucru al serviciilor Comisiei care însoțește prezenta propunere legislativă. Având în vedere caracterul urgent al situației, Comisia a decis să nu efectueze o evaluare a impactului, dar și-a afirmat angajamentul de a prezenta o evaluare a consecințelor acestuia după data intrării în vigoare a prezentului regulament.




Amendamentul		17
Propunere de regulament
Considerentul 14
	

	Textul propus de Comisie
	Amendamentul

	(14)	În paralel cu procedura legislativă ordinară la care va fi supusă prezenta propunere, Uniunea intenționează să deschidă negocieri în temeiul articolului XXVIII din Acordul General pentru Tarife și Comerț 1994 în vederea modificării anumitor concesii OMC pentru produsele vizate de prezentul regulament și să se asigure că nivelul taxelor vamale rezultat asigură reziliența industriei siderurgice a Uniunii în contextul supracapacităților structurale mondiale, al creșterii numărului de măsuri comerciale ale țărilor terțe asupra sectorului siderurgic și al efectelor comerciale negative ale acestor măsuri asupra industriei siderurgice a Uniunii.
	(14)	În paralel cu procedura legislativă ordinară la care va fi supusă prezenta propunere, Uniunea intenționează să deschidă negocieri în temeiul articolului XXVIII din Acordul General pentru Tarife și Comerț 1994 în vederea modificării anumitor concesii OMC pentru produsele vizate de prezentul regulament și să se asigure că nivelul taxelor vamale rezultat asigură reziliența industriei siderurgice a Uniunii în contextul supracapacităților structurale mondiale, al creșterii numărului de măsuri comerciale ale țărilor terțe asupra sectorului siderurgic și al efectelor comerciale negative ale acestor măsuri asupra industriei siderurgice a Uniunii. Modificarea angajamentelor Uniunii nu ar trebui să ducă la o compensare care să depășească volumele contingentelor prevăzute în anexa II și nici nu ar trebui să vizeze alte produse decât cele incluse în anexa II la prezentul regulament. Uniunea ar trebui să notifice prezentul regulament către OMC și în temeiul articolului XX din GATT, deoarece regulamentul este necesar pentru a progresa în ceea ce privește decarbonizarea sectorului siderurgic al Uniunii și, totodată, pentru a menține ordinea publică a Uniunii.




Amendamentul		18
Propunere de regulament
Considerentul 14 a (nou)
	

	Textul propus de Comisie
	Amendamentul

	
	(14a)	Comisia se angajează într-o comunicare proactivă și transparentă cu partenerii comerciali pentru a explica în mod clar motivele adoptării prezentului regulament și pentru a identifica modalități de a menține condiții echitabile și juste, astfel încât să nu se perturbe spiritul actual de cooperare comercială autentică, în special cu partenerii ALS actuali și viitori afectați de prezentul regulament.

Amendamentul		19
Propunere de regulament
Considerentul 15
	

	Textul propus de Comisie
	Amendamentul

	(15)	Întrucât, în temeiul Regulamentului de punere în aplicare (UE) 2019/159, taxa aplicabilă în afara contingentului tarifar este stabilită la 25 %, ținând seama de nivelul taxelor vamale din sectorul siderurgic de pe alte piețe-cheie, este oportun să se stabilească nivelul taxei aplicabile în afara contingentului tarifar la 50 % pentru a reduce la minimum riscul de reorientare a schimburilor comerciale. Această taxă s-ar adăuga altor taxe care se aplică categoriilor de produse vizate de prezentul regulament.
	(15)	Întrucât, în temeiul Regulamentului de punere în aplicare (UE) 2019/159, taxa aplicabilă în afara contingentului tarifar este stabilită la 25 %, ținând seama de nivelul taxelor vamale din sectorul siderurgic de pe alte piețe-cheie, este oportun să se stabilească nivelul taxei aplicabile în afara contingentului tarifar la 50 % pentru a reduce la minimum riscul de reorientare a schimburilor comerciale și a permite o creștere a capacității de producție. Această taxă s-ar adăuga altor taxe care se aplică categoriilor de produse vizate de prezentul regulament.




Amendamentul		20
Propunere de regulament
Considerentul 20 a (nou)
	

	Textul propus de Comisie
	Amendamentul

	
	(20a)	Pentru a asigura administrarea echitabilă și echilibrată a contingentelor tarifare, ar trebui prevenite concentrarea importurilor în mâna câtorva operatori majori și practicile de acumulare de stocuri. Practicile de acumulare de stocuri, prin care produsele siderurgice sunt depozitate în porturi, antrepozite vamale sau zone libere pentru a întârzia punerea lor în liberă circulație, pot duce la epuizarea rapidă a contingentelor tarifare în cadrul sistemului primul sosit, primul servit. Astfel de practici riscă să submineze accesul echitabil la contingente pentru toți operatorii economici și eficacitatea mecanismului de salvgardare. Prin urmare, Comisia ar trebui să monitorizeze îndeaproape modelele de import și nivelurile de depozitare și, după caz, să ia în considerare posibilitatea unor ajustări în ceea ce privește administrarea contingentelor tarifare pentru a asigura accesul echitabil pentru toți operatorii astfel încât să răspundă rapid la schimbările condițiilor de piață protejând totodată industria siderurgică a Uniunii și industriile din aval. 




Amendamentul		21
Propunere de regulament
Considerentul 21
	

	Textul propus de Comisie
	Amendamentul

	(21)	Pentru a garanta că măsura este eficace în abordarea efectelor supracapacității mondiale și având în vedere particularitățile produselor siderurgice și tehnicile moderne de producție și aprovizionare, este important să se identifice țara de „topire și turnare”. Țara de „topire și turnare” se referă la locul inițial în care oțelul brut și fierul sunt inițial produse sub formă lichidă într-un cuptor de producere a oțelului sau a fierului și apoi sunt turnate în starea solidă primară. Această stare solidă primară poate cuprinde fie un produs semifinit, inclusiv plăci, țagle sau lingouri, dar fără a se limita la acestea, fie un produs finit de oțelărie. Solicitarea de dovezi privind țara de „topire și turnare” va evita ca oțelul produs în anumite țări care contribuie la supracapacitatea mondială să intre în mod nejustificat pe piața Uniunii în urma unor noi transformări în alte țări și va spori transparența lanțului intern de aprovizionare pentru importurile de oțel.
	(21)	Pentru a garanta că măsura este eficace în abordarea efectelor supracapacității mondiale și având în vedere particularitățile produselor siderurgice și tehnicile moderne de producție și aprovizionare, este important să se identifice țara de „topire și turnare”. Țara de „topire și turnare” se referă la locul inițial în care oțelul brut și fierul sunt inițial produse sub formă lichidă într-un cuptor de producere a oțelului sau a fierului și apoi sunt turnate în starea solidă primară. Această stare solidă primară poate cuprinde fie un produs semifinit, inclusiv plăci, țagle sau lingouri, dar fără a se limita la acestea, fie un produs finit de oțelărie. Solicitarea de dovezi privind țara de „topire și turnare” va evita ca oțelul produs în anumite țări care contribuie la supracapacitatea mondială să intre în mod nejustificat pe piața Uniunii în urma unor noi transformări în alte țări și va spori transparența lanțului intern de aprovizionare pentru importurile de oțel. Solicitarea de dovezi respectivă trebuie să aibă loc astfel încât să limiteze în cea mai mare măsură posibilă sarcina administrativă și să faciliteze respectarea normelor de către întreprinderile mici și mijlocii (IMM-uri).





Amendamentul		22
Propunere de regulament
Considerentul 21 a (nou)
	

	Textul propus de Comisie
	Amendamentul

	
	(21a)	Importurile de produse pentru care oțelul a fost topit și turnat în Federația Rusă sau în Belarus nu ar trebui să fie permise pe piața Uniunii și nu ar trebui să beneficieze de niciun contingent tarifar. În consecință, toate aceste produse ar trebui să facă obiectul unei interdicții automate la frontierele externe ale Uniunii.



Amendamentul		23
Propunere de regulament
Considerentul 24
	

	Textul propus de Comisie
	Amendamentul

	(24)	Pentru a se asigura că nivelul contingentelor deschise pentru importurile în Uniune este adaptat la circumstanțele în schimbare de pe piețele produselor reglementate de prezentul regulament, precum și pentru a furniza specificații tehnice pentru punerea în aplicare a cerinței privind topirea și turnarea, competența de a adopta acte în conformitate cu articolul 290 din Tratatul privind funcționarea Uniunii Europene trebuie delegată Comisiei pentru a completa prezentul regulament prin stabilirea normelor detaliate de identificare a țării în care oțelul utilizat la fabricarea produsului este topit și turnat și de modificare a anexei II la prezentul regulament. Este deosebit de important ca, în cursul activității sale pregătitoare, Comisia să organizeze consultări adecvate, inclusiv la nivel de experți, și ca respectivele consultări să se desfășoare în conformitate cu principiile prevăzute în Acordul interinstituțional din 13 aprilie 2016 privind o mai bună legiferare8. În special, pentru a se asigura o participare egală la pregătirea actelor delegate, Parlamentul European și Consiliul primesc toate documentele în același timp cu experții din statele membre, iar experții acestor instituții au acces sistematic la reuniunile grupurilor de experți ale Comisiei însărcinate cu pregătirea actelor delegate.
	(24)	Pentru a se asigura că nivelul contingentelor deschise pentru importurile în Uniune este adaptat la circumstanțele în schimbare de pe piețele produselor reglementate de prezentul regulament, precum și pentru a furniza specificații tehnice pentru punerea în aplicare a cerinței privind topirea și turnarea, competența de a adopta acte în conformitate cu articolul 290 din Tratatul privind funcționarea Uniunii Europene trebuie delegată Comisiei pentru a completa prezentul regulament prin stabilirea normelor detaliate de identificare a țării în care oțelul utilizat la fabricarea produsului este topit și turnat și pentru a modifica anexa II la prezentul regulament. Este deosebit de important ca, în cursul activității sale pregătitoare, Comisia să organizeze consultări adecvate, inclusiv la nivel de experți, și ca respectivele consultări să se desfășoare în conformitate cu principiile prevăzute în Acordul interinstituțional din 13 aprilie 2016 privind o mai bună legiferare8. În plus, este important ca industriile afectate și orașele și regiunile industriale să își facă auzită vocea în cadrul lucrărilor pregătitoare. În special, pentru a se asigura o participare egală la pregătirea actelor delegate, Parlamentul European și Consiliul primesc toate documentele în același timp cu experții din statele membre, iar experții acestor instituții au acces sistematic la reuniunile grupurilor de experți ale Comisiei însărcinate cu pregătirea actelor delegate.

	_________________
	_________________

	8 JO L 123, 12.5.2016, p. 1, ELI: http://data.europa.eu/eli/agree_interinstit/2016/512/oj.
	8 JO L 123, 12.5.2016, p. 1, ELI: http://data.europa.eu/eli/agree_interinstit/2016/512/oj.



Amendamentul		24
Propunere de regulament
Considerentul 25 a (nou)
	

	Textul propus de Comisie
	Amendamentul

	
	(25a)	În conformitate cu Regulamentul (UE) 2025/1153 al Parlamentului European și al Consiliului1a și cu angajamentul Uniunii de a sprijini economia Ucrainei în timpul războiului de agresiune al Rusiei împotriva Ucrainei care se desfășoară în prezent și având în vedere rolul strategic al Ucrainei în lanțul de aprovizionare cu oțel al Uniunii, Comisia ar trebui să se asigure că conceperea și punerea în aplicare a alocărilor de cote reflectă pe deplin statutul de țară candidată al Ucrainei și importanța sa vitală pentru stabilitatea pieței siderurgice europene, menținând în același timp eficacitatea și integritatea prezentului regulament.

	
	__________

	
	1a Regulamentul (UE) 2025/1153 al Parlamentului European și al Consiliului din 5 iunie 2025 de suspendare a anumitor dispoziții din Regulamentul (UE) 2015/478 în ceea ce privește importurile de produse ucrainene în Uniune (JO L, 2025/1153, 5.6.2025, ELI: http://data.europa.eu/eli/reg/2025/1153/oj).



Amendamentul		25
Propunere de regulament
Considerentul 25 b (nou)
	

	Textul propus de Comisie
	Amendamentul

	
	(25b)	Întrucât mai multe țări terțe au adoptat măsuri de restricționare a comerțului care afectează direct exporturile Uniunii de produse siderurgice, Comisia ar trebui să țină seama de aceste măsuri de restricționare a comerțului.




Amendamentul		26
Propunere de regulament
Considerentul 26
	

	Textul propus de Comisie
	Amendamentul

	26.	 Comisia trebuie să evalueze, cel târziu în termen de 2 ani de la adoptarea prezentului regulament, necesitatea de a adapta domeniul de aplicare al produselor reglementate de prezentul regulament și, dacă consideră necesar, trebuie să ia în considerare prezentarea unei propuneri legislative pentru a adăuga produse siderurgice suplimentare, inclusiv produse fabricate din oțel sau care conțin o cantitate semnificativă de oțel.
	26.	 Industria de prelucrare a oțelului din Uniune, compusă din mii de IMM-uri care transformă oțelul în bunuri specializate, cu valoare ridicată, are o importanță vitală pentru întregul sector siderurgic al Uniunii. La fel ca producătorii primari de oțel din Uniune, industria siderurgică din aval a Uniunii este din ce în ce mai expusă la importuri ieftine din țări terțe, în care producătorii-exportatori beneficiază de subvenții de stat ilegale, de standarde de mediu mai scăzute și de costuri reduse artificial ale energiei sau ale factorilor de producție. Recunoscând caracterul urgent al acestei situații, Comisia trebuie să stabilească, în termen de șase luni de la adoptarea prezentului regulament, dacă este necesar să adapteze domeniul de aplicare al produselor reglementate de prezentul regulament și, dacă consideră necesar, trebuie să prezinte o propunere legislativă cel târziu la un an de la adoptarea prezentului regulament, pentru a adăuga produse siderurgice suplimentare, inclusiv produse fabricate din oțel sau care conțin o cantitate semnificativă de oțel. Pentru a asigura eficacitatea prezentului regulament, este esențial ca evaluarea să analizeze cu atenție dacă aspectele la care urmărește să răspundă prezentul regulament sunt soluționate și nu sunt împinse neintenționat mai departe de-a lungul lanțului valoric. Această evaluare ar trebui să țină seama, printre altele, de turnătorii, de impactul potențial al măsurilor comerciale mondiale în continuă evoluție care ar putea redirecționa fluxurile comerciale către Uniune și de situația sectoarelor din aval a căror competitivitate, inclusiv cea a IMM-urilor și a turnătoriilor, ar putea fi afectată negativ. După această evaluare inițială, Comisia ar trebui să efectueze evaluări ulterioare din șase în șase luni sau mai devreme, în cazul în care perturbări semnificative ale pieței sau schimbări bruște ale modelelor comerciale la nivel mondial justifică acest lucru. 




Amendamentul		27
Propunere de regulament
Considerentul 26 a (nou)
	

	Textul propus de Comisie
	Amendamentul

	
	(26a)	Comisia ar trebui să elaboreze un raport anual referitor la punerea în aplicare a prezentului regulament și să îl transmită Parlamentului European și Consiliului. Acest raport anual ar trebui să conțină, printre altele, informații privind utilizarea și evoluția contingentelor, precum și categoria și volumul importurilor care intră sub incidența taxei de 50 %. Raportul anual ar trebui făcut public.



Amendamentul		28
Propunere de regulament
Considerentul 27
	

	Textul propus de Comisie
	Amendamentul

	(27)	Înainte de 1 iulie 2031 și, ulterior, o dată la cinci ani, Comisia trebuie să evalueze evoluția parametrilor-cheie care au justificat adoptarea prezentului regulament, inclusiv evoluția și tendințele supracapacității mondiale, precum și efectele sale asupra pieței oțelului. Comisia trebuie, de asemenea, să reexamineze situația măsurilor restrictive privind comerțul cu oțel aplicate de țări terțe și implicațiile și efectele pe care acestea le pot avea sau ar putea să le aibă în ceea ce privește riscul de reorientare a schimburilor comerciale către piața Uniunii. În plus, Comisia trebuie, de asemenea, să analizeze situația privind existența unor politici și practici care nu se bazează pe piață în țările terțe și impactul acestora asupra pieței oțelului din Uniune. Comisia trebuie, de asemenea, să evalueze evoluția performanței economice a industriei siderurgice din Uniune, precum și evoluția proiectelor sale de decarbonizare,
	(27)	 Înainte de 31 decembrie 2028 și, ulterior, o dată la trei ani, Comisia trebuie să evalueze evoluția parametrilor-cheie care au justificat adoptarea prezentului regulament, inclusiv evoluția și tendințele supracapacității mondiale, precum și efectele sale asupra pieței oțelului și asupra lanțurilor valorice din aval. Comisia trebuie, de asemenea, să reexamineze situația măsurilor restrictive privind comerțul cu oțel aplicate de țări terțe și implicațiile și efectele pe care acestea le pot avea sau ar putea să le aibă în ceea ce privește riscul de reorientare a schimburilor comerciale către piața Uniunii. În plus, Comisia trebuie, de asemenea, să analizeze situația privind existența unor politici și practici care nu se bazează pe piață în țările terțe și impactul acestora asupra pieței oțelului din Uniune. Comisia trebuie, de asemenea, să evalueze evoluția competitivității europene globale și performanța economică a industriei siderurgice din Uniune, inclusiv nivelul prețurilor și utilizarea capacităților, precum și traiectoria de decarbonizare a sectorului siderurgic și evoluția obiectivelor sale de decarbonizare. În acest scop, Comisia ar trebui să efectueze o evaluare structurată a impactului, în colaborare cu întregul ecosistem siderurgic, inclusiv cu segmentul din aval. Aceste evaluări ar trebui să includă feedback din discuțiile multilaterale, printre altele, din partea Comitetului pentru oțel al OCDE și a Forumului mondial privind supracapacitatea producției siderurgice.



Amendamentul		29
Propunere de regulament
Articolul 2 – alineatul 4 a (nou)
	

	Textul propus de Comisie
	Amendamentul

	
	4a.	Măsurile adoptate în temeiul prezentului regulament se aplică în concordanță cu normele OMC și nu restricționează comerțul mai mult decât este strict necesar pentru a răspunde efectelor negative ale supracapacității mondiale ca urmare a condițiilor de piață neloiale.



Amendamentul		30
Propunere de regulament
Articolul 3 – alineatul 2
	

	Textul propus de Comisie
	Amendamentul

	2.	În momentul importului, importatorii furnizează elemente de probă adecvate, cum ar fi un certificat de uzină care să dovedească țara de „topire și turnare” a oțelului utilizat la fabricarea produsului.
	2.	În momentul importului, importatorii furnizează elemente de probă adecvate și verificabile, care dovedesc țara de „topire și turnare” a oțelului utilizat la fabricarea produsului. Astfel de elemente de probă includ un certificat de uzină emis de producătorul inițial de oțel, în care se identifică numărul termic corespunzător și care conține datele tehnice și de producție necesare pentru a urmări originea oțelului.



Amendamentul		31
Propunere de regulament
Articolul 3 – alineatul 2 a (nou)
	

	Textul propus de Comisie
	Amendamentul

	
	2a.	Importurile de produse pentru care oțelul a fost topit și turnat în Federația Rusă sau în Belarus sunt strict interzise pe piața Uniunii și nu beneficiază în niciun caz de contingente tarifare.  Toate aceste produse fac obiectul unei interdicții automate la frontierele externe ale Uniunii.



Amendamentul		32
Propunere de regulament
Articolul 3 – alineatul 2 b (nou)
	

	Textul propus de Comisie
	Amendamentul

	
	2b.	Criteriul țării de „topire și turnare” se aplică pentru stabilirea țării de alocare a contingentelor tarifare în conformitate cu articolul 4.




Amendamentul		33
Propunere de regulament
Articolul 3 – alineatul 2 c (nou)
	

	Textul propus de Comisie
	Amendamentul

	
	2c.	Comisia poate adopta orientări privind modul de furnizare a elementelor de probă adecvate cu scopul de a limita sarcina administrativă și de a facilita respectarea normelor de către IMM-uri.



Amendamentul		34
Propunere de regulament
Articolul 4 – alineatul 1 – paragraful 1 – litera a
	

	Textul propus de Comisie
	Amendamentul

	a)	niveluri ale contingentelor tarifare echivalente cu cota de piață a importurilor care a prevalat pe piața oțelului din Uniune în 2013, înainte de impactul supracapacității mondiale asupra pieței Uniunii;
	a) niveluri ale contingentelor tarifare egale cu cota de piață a importurilor care a prevalat pe piața oțelului din Uniune în 2013, înainte de impactul supracapacității mondiale asupra pieței Uniunii; 



Amendamentul		35
Propunere de regulament
Articolul 4 – alineatul 1 – paragraful 1 – litera ca (nouă)
	

	Textul propus de Comisie
	Amendamentul

	
	(ca)	nivelul taxelor vamale aplicate de o țară terță produselor siderurgice din Uniune; 



Amendamentul		36
Propunere de regulament
Articolul 4 – alineatul 1 – paragraful 1 – litera cb (nouă)
	

	Textul propus de Comisie
	Amendamentul

	
	(cb)	dacă o țară terță își respectă angajamentele asumate în acordurile de liber schimb încheiate cu Uniunea, în ceea ce privește convențiile OIM și acordurile multilaterale de mediu;



Amendamentul		37
Propunere de regulament
Articolul 4 – alineatul 1 – paragraful 1 – litera h (nouă)
	

	Textul propus de Comisie
	Amendamentul

	
	(h)	existența unor măsuri unilaterale ale Uniunii de suspendare a aplicării garanțiilor în beneficiul unei țări terțe în ceea ce privește produsele care intră în domeniul de aplicare al prezentului regulament



Amendamentul		38
Propunere de regulament
Articolul 4 – alineatul 1 – paragraf 2
	

	Textul propus de Comisie
	Amendamentul

	Respectivele acte de punere în aplicare se adoptă în conformitate cu procedura menționată la articolul 5 alineatul (2).
	Respectivele acte de punere în aplicare se adoptă în conformitate cu procedura menționată la articolul 5 alineatul (2). Primul dintre aceste acte de punere în aplicare se adoptă și începe să se aplice cel târziu la 30 iunie 2026.  



Amendamentul		39
Propunere de regulament
Articolul 4 – alineatul 2 a (nou)
	

	Textul propus de Comisie
	Amendamentul

	
	2a.	 Comisia informează imediat și pe deplin Parlamentul European despre negocierile cu țările terțe în temeiul articolului XXVIII din GATT și se asigură că oferă Parlamentului European acces la documentele relevante. Comisia prezintă periodic informații disponibile public despre negocierile respective.




Amendamentul		40
Propunere de regulament
Articolul 6 – alineatul 1 – litera ca (nouă)
	

	Textul propus de Comisie
	Amendamentul

	
	(ca)	 traiectoria de decarbonizare a sectorului siderurgic din Uniune;



Amendamentul		41
Propunere de regulament
Articolul 6 – alineatul 1 – litera e
	

	Textul propus de Comisie
	Amendamentul

	(e)	eventualele probleme legate de disponibilitatea ofertei pentru anumite categorii de produse;
	(e)	 eventualele probleme legate de disponibilitatea ofertei pentru anumite categorii de produse și impactul lor asupra lanțurilor valorice din aval;



Amendamentul		42
Propunere de regulament
Articolul 6 – alineatul 1 – litera ea (nouă)
	

	Textul propus de Comisie
	Amendamentul

	
	(ea)	 interesele esențiale ale Uniunii, în special ale politicii de securitate și apărare comune a Uniunii;



Amendamentul		43
Propunere de regulament
Articolul 6 – alineatul 2
	

	Textul propus de Comisie
	Amendamentul

	2.	 Comisia este împuternicită să adopte acte delegate în conformitate cu articolul 7 pentru a completa prezentul regulament prin stabilirea normelor detaliate de aplicare a articolului 3.
	2.	 Comisia este împuternicită să adopte acte delegate în conformitate cu articolul 7 pentru a completa prezentul regulament prin stabilirea normelor și modalităților detaliate de aplicare a articolului 3, în special:



Amendamentul		44
Propunere de regulament
Articolul 6 – alineatul 2 – paragraful 1 – litera a (nouă)
	

	Textul propus de Comisie
	Amendamentul

	
	(a)	norme și modalități detaliate privind elemente de probă adecvate menționate la articolul 3 alineatul (2), care să dovedească țara de „topire și turnare” a oțelului utilizat la fabricarea produsului;



Amendamentul		45
Propunere de regulament
Articolul 6 – alineatul 2 – paragraful 1 – litera b (nouă)
	

	Textul propus de Comisie
	Amendamentul

	
	(b)	norme detaliate pentru a asigura autenticitatea și trasabilitatea certificatelor de uzină menționate la articolul 3 alineatul (2), inclusiv, dacă este cazul, utilizarea sistemelor de verificare digitală, a numerelor unice de identificare sau a altor mecanisme de control pentru a preveni falsificarea sau utilizarea abuzivă, ținând seama totodată de situația specifică a întreprinderilor mici și mijlocii (IMM-uri) și evitând sarcinile administrative disproporționate. 



Amendamentul		46
Propunere de regulament
Articolul 6 – alineatul 2 – paragraful 1 a (nou)
	

	Textul propus de Comisie
	Amendamentul

	
	Primul dintre actele delegate menționate la primul paragraf se adoptă până la 1 octombrie 2026.



Amendamentul		47
Propunere de regulament
Articolul 7 – alineatul 2
	

	Textul propus de Comisie
	Amendamentul

	2.	Competența de a adopta acte delegate menționată la articolul 6 se conferă Comisiei pe o perioadă nedeterminată de la [Oficiul pentru Publicații: a se introduce data intrării în vigoare a prezentului regulament].
	2.	Competența de a adopta acte delegate menționată la articolul 6 se conferă Comisiei pe o perioadă de cinci ani de la [Oficiul pentru Publicații: a se introduce data intrării în vigoare a prezentului regulament]. Delegarea de competențe se prelungește tacit cu perioade de timp identice, cu excepția cazului în care Parlamentul European sau Consiliul se opune prelungirii respective cu cel puțin trei luni înainte de încheierea fiecărei perioade.



Amendamentul		48
Propunere de regulament
Articolul 9 – alineatul 1
	

	Textul propus de Comisie
	Amendamentul

	1.	Până la [Oficiul pentru Publicații: a se introduce data – 2 ani de la adoptarea prezentului proiect de regulament] Comisia evaluează necesitatea modificării domeniului de aplicare al produsului care face obiectul prezentului regulament și poate prezenta o propunere legislativă de modificare a prezentului regulament. Această evaluare se efectuează periodic, o dată la doi ani după prima revizuire.
	1.	 Până la ... [șase luni de la data intrării în vigoare a prezentului regulament] Comisia evaluează necesitatea modificării gamei de produse care fac obiectul prezentului regulament, în special evaluează dacă aceasta ar trebui să cuprindă și alte produse fabricate din oțel sau care conțin o cantitate semnificativă de oțel, inclusiv, cu prioritate, produse din fier și oțel din aval care nu intră sub incidența anexei I și care sunt expuse riscului de reorientare a schimburilor comerciale, și poate prezenta o propunere legislativă de modificare a prezentului regulament. Această evaluare se efectuează periodic, o dată la doi ani după prima revizuire. Atunci când apar perturbări semnificative ale pieței sau schimbări bruște ale modelelor comerciale la nivel mondial, Comisia efectuează evaluarea chiar mai devreme. O astfel de revizuire ține seama de situația mai amplă a competitivității Uniunii și a industriei siderurgice a Uniunii, atât a actorilor din amonte, cât și a celor din aval, în special de situația IMM-urilor, precum și de politica de securitate și apărare comună a Uniunii.



Amendamentul		49
Propunere de regulament
Articolul 9 – alineatul 2
	

	Textul propus de Comisie
	Amendamentul

	2.	Înainte de 1 iulie 2031 și, ulterior, o dată la cinci ani, Comisia evaluează eficacitatea prezentului regulament. O astfel de evaluare ține seama de persistența circumstanțelor care au justificat adoptarea prezentului regulament și de situația industriei siderurgice din Uniune. Pe baza evaluării respective, Comisia poate prezenta o propunere legislativă de modificare sau abrogare a prezentului regulament.
	2.	 Până la 31 decembrie 2028 și, ulterior, o dată la trei ani, Comisia evaluează eficacitatea și impactul prezentului regulament. O astfel de evaluare ține seama de persistența circumstanțelor care au justificat adoptarea prezentului regulament și de situația industriei siderurgice din Uniune, inclusiv de nivelul prețurilor și de utilizarea capacităților, precum și de lanțurile valorice din aval și de impactul asupra sectoarelor industriale ale Uniunii ce folosesc oțel ca factor de producție și asupra traiectoriei de decarbonizare a sectorului siderurgic din Uniune. În scopul evaluării respective, Comisia desfășoară consultări ample cu părțile interesate relevante din întregul lanț valoric al oțelului. Pe baza evaluării respective, Comisia poate prezenta o propunere legislativă de modificare a prezentului regulament.




Amendamentul		50
Propunere de regulament
Articolul 9 – alineatul 2 a (nou)
	

	Textul propus de Comisie
	Amendamentul

	
	2a.	Comisia transmite în fiecare an Parlamentului European și Consiliului un raport referitor la punerea în aplicare a prezentului regulament. Raportul este făcut public.


Amendamentul		51
Propunere de regulament
Articolul 10 – alineatul 1
	

	Textul propus de Comisie
	Amendamentul

	1.	Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
	1.	Prezentul regulament intră în vigoare în ziua următoare datei publicării în Jurnalul Oficial al Uniunii Europene.



Amendamentul		52
Propunere de regulament
Articolul 10 – alineatul 1 a (nou)
	

	Textul propus de Comisie
	Amendamentul

	
	Se aplică de la 1 iulie 2026.



Amendamentul		53
Propunere de regulament
Articolul 10 – alineatul 1 b (nou)
	

	Textul propus de Comisie
	Amendamentul

	
	Articolul 3 alineatul (2) se aplică de la 1 octombrie 2026.



Amendamentul		54
Propunere de regulament
Articolul 10 – alineatul 1 c (nou)
	

	Textul propus de Comisie
	Amendamentul

	
	Articolul 3 alineatul (2b) se aplică de la ... [24 de luni de la data intrării în vigoare a prezentului regulament].



Amendamentul		55
Propunere de regulament
Anexa 1 – rândul 21 a (nou)
	

	Textul propus de Comisie
	Amendamentul

	
	21a
	Tuburi, țevi și profile tubulare, din fontă
	CN 73030010, 73030090


Amendamentul		56
Propunere de regulament
Anexa 1 – rândul 28
	

	Textul propus de Comisie
	Amendamentul

	28
	Sârmă din oțeluri nealiate
	7217 10 10, 7217 10 31, 7217 10 39, 7217 10 50, 7217 10 90, 7217 20 10, 7217 20 30, 7217 20 50, 7217 20 90, 7217 30 41, 7217 30 49, 7217 30 50, 7217 30 90, 7217 90 20, 7217 90 50, 7217 90 90
	28
	Sârmă din oțeluri nealiate și din alte oțeluri aliate
	7217 10 10, 7217 10 31, 7217 10 39,
7217 10 50, 7217 10 90, 7217 20 10,
7217 20 30, 7217 20 50, 7217 20 90,
7217 30 41, 7217 30 49, 7217 30 50,
7217 30 90, 7217 90 20, 7217 90 50,
7217 90 90,
72 29 2000, 72 29 9020, 72 29 9050, 72
29 9090


Amendamentul		57
Propunere de regulament
Anexa 1 – rândul 29 a (nou)

	

	Textul propus de Comisie
	Amendamentul

	
	29a
	Sârmă din oțeluri inoxidabile
	72 23 0011, 72 23 0019, 72 23 0091, 72 23 0099



Amendamentul		58
Propunere de regulament
Anexa 1 – rândul 30 a (nou)
	

	Textul propus de Comisie
	Amendamentul

	
	30a
	Bare forjate din oțeluri nealiate și din alte oțeluri aliate
	7214 1000, 7228 1050, 7228 4010, 7228 4090



Amendamentul		59
Propunere de regulament
Anexa 2 – rândul 21 a (nou)
	

	Textul propus de Comisie
	Amendamentul

	
	21a
	Tuburi, țevi și profile tubulare, din fontă
	CN 73 030010, 73 030090
	4700
	50%

